Paracerateri

context: Els orígens de la superfamília dels rinocerotoïdeus, que inclou els rinoceronts actuals, es remunten a l'Eocè inferior (fa aproximadament 50 milions d'anys) amb animals com Hyrachyus. Aquesta superfamília conté tres famílies: els aminodòntids, els rinoceròtids i els hiracodòntids. Els parents prehistòrics dels rinoceronts eren molt més diversos, amb dimensions que anaven des de la mida d'un gos fins a la talla del paracerateri. N'hi havia formes adaptades per a córrer i formes semiaquàtiques que es movien en posició agrupada. La majoria d'espècies mancava de banyes. Els fòssils de rinocerotoïdeus s'identifiquen principalment per les característiques de les dents, que són les parts del cos que es conserven millor. Les molars superiors de la majoria de rinocerotoïdeus tenen un patró en forma de pi (π) a la corona, mentre que les molars inferiors tenen parells de eles. Alguns caràcters cranials també ajuden a identificar els rinocerotoïdeus fòssils.[24]
qas: answers: text: a l'Eocè inferior
question: A quin període es remunten els orígens de la superfamília dels rinocerotoïdeus?

answers: text: tres
question: Quantes famílies formen la superfamília dels rinocerotoïdeus?

answers: text: els aminodòntids, els rinoceròtids i els hiracodòntids
question: Quines són les famílies que formen la superfamília dels rinocerotoïdeus?

answers: text: en posició agrupada
question: Com es movien les formes semiaquàtiques dels parents prehistòrics dels rinoceronts?

answers: text: de banyes
question: De què mancaven la majoria d'espècies dels parents prehistòrics dels rinoceronts?

context: Es desconeixen els factors que conduïren a l'extinció dels paracerateris després d'11 milions d'anys, però la seva desaparició probablement tingué diverses causes.[27] S'han avançat hipòtesis com ara el canvi climàtic, una taxa reproductiva baixa i l'arribada de proboscidis gomfotèrids provinents d'Àfrica a finals de l'Oligocè. Els gomfotèrids podrien haver provocat canvis importants en els hàbitats que envaïen, igual que ho fan els elefants africans avui en dia, destruint els arbres i convertint els boscos en herbassars. La desaparició de fonts d'aliment i el decreixement de les poblacions de paracerateris les haurien deixat més vulnerables a altres amenaces.[48] Les cries de paracerateris també haurien pogut ser caçades per Hyaenaelurus, Amphicyon i altres depredadors de grans dimensions que entraren a Àsia des d'Àfrica durant el Miocè inferior. Aquest període també veié l'arribada d'altres herbívors a Àsia.[27]
qas: answers: text: Es desconeixen
question: Quins van ser els factors que portaren a l'extinció dels paracerateris?

answers: text: canvis importants en els hàbitats que envaïen
question: Què poden provocar els gomfotèrids?

answers: text: destruint els arbres i convertint els boscos en herbassars
question: Com produeixen els gomfotèrids canvis en els hàbitats que envaeixen?

answers: text: Hyaenaelurus, Amphicyon i altres depredadors de grans dimensions
question: Qui hauria pogut caçar les cries de paracerateris?

context: El zoòleg Robert M. Alexander ha suggerit que els paracerateris podrien haver tingut un problema de sobreescalfament important a causa de la seva gran mida.[41] Segons Prothero, l'equivalent ecològic actual dels paracerateris serien mamífers grossos com ara els elefants, els rinoceronts i els hipopòtams. Aquests animals es passen el dia descansant a l'ombra i rebolcant-se a l'aigua o el fang per a refrescar-se i així mantenir una temperatura adequada. A més a més, solen esperar que es faci de nit per a desplaçar-se i buscar menjar. La seva gran mida significa que els paracerateris no haurien pogut córrer o moure's ràpidament, però sí que haurien pogut cobrir grans distàncies. Aquesta capacitat era essencial en un medi amb escassetat d'aliments com el que ocupaven. Així doncs, podria ser que haguessin tingut territoris extensos i un estil de vida nòmada.[5] Segons Prothero, uns animals tan grossos com els paracerateris haurien necessitat un territori de fins a 1.000 km² cadascun i, a causa de l'escassetat de recursos, Àsia no hauria pogut suportar un gran nombre de poblacions, espècies o gèneres similars. Aquesta situació, coneguda com a «exclusió competitiva», s'ha fet servir per a descriure com el rinoceront negre (un brostejador) i el rinoceront blanc (un pasturador) exploten nínxols diferents a les mateixes parts d'Àfrica.[5]
qas: answers: text: Robert M. Alexander
question: Qui proposa que els paraceratebis podrien haver patit un problema de sobreescalfament?

answers: text: a causa de la seva gran mida
question: Per què els paraceratebis haurien pogut patit un sobreescalfament segons Robert M. Alexander?

answers: text: per a refrescar-se i així mantenir una temperatura adequada
question: Per què els rinoceronts es rebolquen per l'aigua i pel fang?

answers: text: solen esperar que es faci de nit
question: Quan solen buscar menjar els rinoceronts?

answers: text: de fins a 1.000 km² cadascun
question: Quin territori haurien necessitat els paracerateris segons Portero?

context: Com que no se n'ha trobat cap impressió cutània o mòmia, es desconeix de quin color era la pell de l'animal i quina textura tenia. La majoria de figures i il·lustracions el presenten amb una pell gruixuda, grisa, calva i amb plecs, igual que els rinoceronts d'avui en dia. Els mamífers grossos com els elefants i rinoceronts tenen molt poc pèl per a evitar sobreescalfar-se. El paleontòleg estatunidenc Donald Prothero s'ha desmarcat de la majoria d'il·lustracions per a suggerir que el paracerateri tenia orelles grosses, similars a les dels elefants, que contribuïen a la seva termoregulació. Les orelles dels elefants n'augmenten la superfície corporal i estan plenes de vasos sanguinis que ajuden a dissipar l'excés de temperatura. Segons Prothero, la presència d'ossos robustos al voltant de les obertures de les orelles indica que els paracerateris tenien orelles semblants.[5] Els paleontòlegs Pierre-Olivier Antoine i Darren Naish han manifestat el seu escepticisme davant d'aquesta hipòtesi.[39][40]
qas: answers: text: es desconeix
question: De quin color era la pell de l'animal?

answers: text: amb una pell gruixuda, grisa, calva i amb plecs, igual que els rinoceronts d'avui en dia
question: Com es sol representar l'animal en la majoria de figures i il·lustracions?

answers: text: per a evitar sobreescalfar-se
question: Per què tenen molt poc pèl els elefants?

answers: text: Donald Prothero
question: Qui ha suggerit que el paracerateri tenia orelles grosses?

answers: text: Pierre-Olivier Antoine i Darren Naish
question: Quins paleontòlegs han expressat el seu escepticisme davant la hipòtesi de Donald Prothero?

context: Quan la cria compleix un any, la mare deixa d'alimentar-la amb llet i aquesta ha de començar a menjar fulles. Quan la mare torna a tenir l'estre, un mascle s'intenta aparellar amb ella. Aleshores apareix un altre mascle i els dos mascles combaten. El triomfador es dirigeix a aparellar-se amb la femella mentre la cria intenta evitar-ho sense èxit.
qas: answers: text: Quan la cria compleix un any
question: Quan deixa la mare d'alimentar a la cria amb llet?

answers: text: fulles
question: Què menja la cria quan deixa d'alimentar-se amb la llet de la mare?

answers: text: Quan la mare torna a tenir l'estre
question: Quan s'intenta aparellar el mascle amb la mare?

answers: text: combaten
question: Què fan els mascles quan intenten aparellar-se amb una mateixa femella?

context: Els cranis de paracerateris més grossos mesuren aproximadament 130 cm de llargada, 33–38 cm d'amplada al darrere i 61 cm de profunditat entre un arc zigomàtic i l'altre. Els paracerateris tenien el front llarg, llis i sense la zona basta que serveix d'ancoratge per a les banyes d'altres rinocerotoïdeus. Els ossos situats a sobre de la regió nasal són llargs i la incisió nasal penetra bona part del crani, fet que indica que els paracerateris tenien un llavi superior prènsil, semblant al del rinoceront negre o el rinoceront de l'Índia, o una probòscide curta com la dels tapirs. La part posterior del crani, baixa i estreta, manca de grans crestes lambdoides situades a dalt i al llarg de la cresta sagital, habituals en els animals dotats de banyes o ullals que necessiten músculs forts per a empènyer i lluitar. Hi havia una depressió profunda on s'ancoraven els lligaments nucals, que suporten automàticament el crani. El còndil occipital era molt ample. Sembla que els paracerateris tenien músculs del coll grossos i forts que li permetien abaixar molt el cap per a agafar menjar de les branques.[5] Un crani de P. transouralicum té el front cupulat, mentre que d'altres el tenen pla. Aquestes diferències podrien ser un exemple de dimorfisme sexual.[15] Un motlle endocranial del cervell de P. transouralicum mostra que només feia un 8% de la llargada del crani. En el rinoceront de l'Índia, en canvi, el cervell mesura un 17,7% de la llargada del crani.[19]
qas: answers: text: 130 cm
question: Quina llargada poden arribar a tenir els cranis de paracerateris?

answers: text: llarg, llis i sense la zona basta que serveix d'ancoratge per a les banyes d'altres rinocerotoïdeus
question: Com era el front dels paracerateris?

answers: text: la incisió nasal penetra bona part del crani
question: Quin element permet determinar que els paracerateris tenien un llavi superior prènsil?

answers: text: tenien músculs del coll grossos i forts
question: Per què podien els paracerateris abaixar molt el cap per a agafar menjar de les branques?

answers: text: un 17,7% de la llargada del crani
question: Quant mesura el cervell del rinoceront de l'Índia?